Meclîsê Asayîşê Karî û Weşîya Karkeran (ÎSÎGM), raporê menga gulane yê cînayetanê karkeran serê medyaya sosyale ra rayapêroyî reyde pare kerd.
ÎSÎGM'î da zanayene ke Gulane de 163 karkeran cînayetanê karî de cuya xo vîndî kerde. Goreyê raporî Gulane de Stenbol de 17, Antalya de 11, Bûrsa de 8, Riha de 8, Îzmîr de 7 karkeran de cuya xo vîndî kerde. ÎSÎGM'î rapor de da zanayene ke karkeranê ke cuya xo vîndî kerda ra 12 ci ra cinîyî û 151 camêrdî û reyna ci ra 9 domanî û 6 zî karkerê bextwaştox ê.
